CELEX: 32017D0615
Language: el
Date: 2017-03-30 00:00:00
Title: Εκτελεστική απόφαση (ΕΕ) 2017/615 της Επιτροπής, της 30ής Μαρτίου 2017, για την αποδοχή πρότασης που υποβλήθηκε από ομάδα παραγωγών-εξαγωγέων από κοινού με το Εμπορικό Επιμελητήριο της Κίνας για τις εισαγωγές και εξαγωγές μηχανημάτων και ηλεκτρονικών προϊόντων σχετικά με την εφαρμογή της ανάληψης υποχρέωσης που αναφέρεται στην εκτελεστική απόφαση 2013/707/ΕΕ

31.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/14
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/615 ΤΗΣ ΕΠΙΤΡΟΠΉΣ
   της 30ής Μαρτίου 2017
   για την αποδοχή πρότασης που υποβλήθηκε από ομάδα παραγωγών-εξαγωγέων από κοινού με το Εμπορικό Επιμελητήριο της Κίνας για τις εισαγωγές και εξαγωγές μηχανημάτων και ηλεκτρονικών προϊόντων σχετικά με την εφαρμογή της ανάληψης υποχρέωσης που αναφέρεται στην εκτελεστική απόφαση 2013/707/ΕΕ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («Συνθήκη»),
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2) («ο βασικός κανονισμός κατά των επιδοτήσεων»), και ιδίως το άρθρο 13,
   Μετά από διαβούλευση με την επιτροπή που συστάθηκε δυνάμει του άρθρου 15 του βασικού κανονισμού αντιντάμπινγκ και του άρθρου 25 του βασικού κανονισμού κατά των επιδοτήσεων,
   Εκτιμώντας τα ακόλουθα:
   A.   ΔΙΑΔΙΚΑΣΙΑ
   
   
               (1)
            
            
               Με τον κανονισμό (ΕΕ) αριθ. 513/2013 (3) η Ευρωπαϊκή Επιτροπή («η Επιτροπή») επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχίες») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η ΛΔΚ»).
            
         
               (2)
            
            
               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για εισαγωγές και εξαγωγές μηχανημάτων και ηλεκτρονικών προϊόντων («CCCME») να υποβάλει εκ μέρους της στην Επιτροπή ανάληψη υποχρέωσης ως προς τις τιμές, και το Επιμελητήριο όντως το έπραξε. Από τους όρους της εν λόγω ανάληψης υποχρέωσης ως προς τις τιμές είναι σαφές ότι η ανάληψη υποχρέωσης αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.
            
         
               (3)
            
            
               Με την απόφαση 2013/423/ΕΕ (4) η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5) η Επιτροπή τροποποίησε τον κανονισμό (ΕΕ) αριθ. 513/2013 για να εισαγάγει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.
            
         
               (4)
            
            
               Με τον εκτελεστικό κανονισμό (ΕΕ) αριθ. 1238/2013 (6) το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση συστοιχιών και κυψελών καταγωγής ή προέλευσης ΛΔΚ («τα υπό εξέταση προϊόντα»). Με τον εκτελεστικό κανονισμό (ΕΕ) αριθ. 1239/2013 (7) το Συμβούλιο επέβαλε επίσης οριστικό αντισταθμιστικό δασμό στις εισαγωγές των υπό εξέταση προϊόντων στην Ένωση.
            
         
               (5)
            
            
               Μετά την κοινοποίηση τροποποιημένης έκδοσης της ανάληψης υποχρέωσης ως προς τις τιμές από ομάδα παραγωγών-εξαγωγέων («οι παραγωγοί-εξαγωγείς») από κοινού με το CCCME, η Επιτροπή, με την εκτελεστική απόφαση 2013/707/ΕΕ (8), επιβεβαίωσε την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσης») για την περίοδο εφαρμογής των οριστικών μέτρων.
            
         
               (6)
            
            
               Με την εκτελεστική απόφαση 2014/657/ΕΕ (9) η Επιτροπή αποδέχθηκε πρόταση που κατέθεσαν οι παραγωγοί-εξαγωγείς από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για τα υπό εξέταση προϊόντα που καλύπτονται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ, τα οποία σήμερα υπάγονται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039), που παράγονται από τους παραγωγούς-εξαγωγείς («το καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται από κοινού ως «μέτρα».
            
         
               (7)
            
            
               Με τον εκτελεστικό κανονισμό (ΕΕ) 2015/866 (10) η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.
            
         
               (8)
            
            
               Με τον εκτελεστικό κανονισμό (ΕΕ) 2015/1403 (11) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.
            
         
               (9)
            
            
               Με τον εκτελεστικό κανονισμό (ΕΕ) 2015/2018 (12) η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.
            
         
               (10)
            
            
               Η Επιτροπή κίνησε έρευνα επανεξέτασης ενόψει της λήξης ισχύος των μέτρων αντιντάμπινγκ με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (13) στις 5 Δεκεμβρίου 2015.
            
         
               (11)
            
            
               Η Επιτροπή κίνησε έρευνα επανεξέτασης ενόψει της λήξης ισχύος των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (14) στις 5 Δεκεμβρίου 2015.
            
         
               (12)
            
            
               Η Επιτροπή κίνησε επίσης μερική ενδιάμεση επανεξέταση σχετικά με τη μορφή των μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (15) στις 5 Δεκεμβρίου 2015.
            
         
               (13)
            
            
               Με τον εκτελεστικό κανονισμό (ΕΕ) 2016/115 (16) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.
            
         
               (14)
            
            
               Με τον εκτελεστικό κανονισμό (ΕΕ) 2016/185 (17) η Επιτροπή επέκτεινε τον οριστικό δασμό αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1238/2013, όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας, στις εισαγωγές των υπό εξέταση προϊόντων προέλευσης Μαλαισίας και Ταϊβάν, είτε αυτό δηλώνεται ως καταγωγής Μαλαισίας και Ταϊβάν είτε όχι.
            
         
               (15)
            
            
               Με τον εκτελεστικό κανονισμό (ΕΕ) 2016/184 (18) η Επιτροπή επέκτεινε τον οριστικό αντισταθμιστικό δασμό που επιβλήθηκε με τον εκτελεστικό κανονισμό (ΕΕ) αριθ. 1239/2013, όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας, στις εισαγωγές των υπό εξέταση προϊόντων προέλευσης Μαλαισίας και Ταϊβάν, είτε αυτό δηλώνεται ως καταγωγής Μαλαισίας και Ταϊβάν είτε όχι.
            
         
               (16)
            
            
               Με τον εκτελεστικό κανονισμό (ΕΕ) 2016/1045 (19) η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.
            
         
               (17)
            
            
               Με τον εκτελεστικό κανονισμό (ΕΕ) 2016/1382 (20) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.
            
         
               (18)
            
            
               Με τον εκτελεστικό κανονισμό (ΕΕ) 2016/1402 (21) η Επιτροπή ανακάλεσε την αποδοχή της ανάληψης υποχρέωσης για ακόμη τρεις παραγωγούς-εξαγωγείς.
            
         
               (19)
            
            
               Με τον εκτελεστικό κανονισμό (ΕΕ) 2016/1998 (22) η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.
            
         
               (20)
            
            
               Με τον εκτελεστικό κανονισμό (ΕΕ) 2016/2146 (23) η Επιτροπή ανακάλεσε την αποδοχή της ανάληψης υποχρέωσης για ακόμη δύο παραγωγούς-εξαγωγείς.
            
         
               (21)
            
            
               Ύστερα από την επανεξέταση ενόψει της λήξης ισχύος των μέτρων και την ενδιάμεση επανεξέταση που αναφέρονται στις αιτιολογικές σκέψεις 10–12, η Επιτροπή διατήρησε την ισχύ των μέτρων με τον εκτελεστικό κανονισμό (ΕΕ) 2017/366 (24) και τον εκτελεστικό κανονισμό (ΕΕ) 2017/367 (25).
            
         
               (22)
            
            
               Η Επιτροπή κίνησε επίσης μερική ενδιάμεση επανεξέταση σχετικά με τη μορφή των μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (26) στις 3 Μαρτίου 2017.
            
         
               (23)
            
            
               Με τον εκτελεστικό κανονισμό (ΕΕ) 2017/454 (27) η Επιτροπή ανακάλεσε την αποδοχή της ανάληψης υποχρέωσης για τέσσερις παραγωγούς-εξαγωγείς.
            
         Β.   ΑΝΑΛΗΨΗ ΥΠΟΧΡΕΩΣΗΣ
   
   1.   Εφαρμογή της ανάληψης υποχρέωσης
   
   
               (24)
            
            
               Βάσει των διατάξεων της ανάληψης υποχρεώσεων, οι παραγωγοί-εξαγωγείς από κοινού με το CCCME ζήτησαν τη διεξαγωγή διαβουλεύσεων με την Επιτροπή στις 6 Μαρτίου 2017. Οι παραγωγοί-εξαγωγείς και το CCCME υποστήριξαν ότι η ΕΤΕ πρέπει να διατηρηθεί στα σημερινά της επίπεδα έως ότου ολοκληρωθεί η μερική ενδιάμεση επανεξέταση που αναφέρεται στην αιτιολογική σκέψη 22.
            
         
               (25)
            
            
               Στην κοινοποίησή τους οι παραγωγοί-εξαγωγείς και το CCCME υπενθύμισαν ότι ο σκοπός της τρέχουσας μερικής ενδιάμεσης επανεξέτασης που κίνησε η Επιτροπή με δική της πρωτοβουλία είναι, μεταξύ άλλων, να διερευνήσει κατά πόσον η ανάληψη υποχρεώσεων που βασίζεται στην ΕΤΕ (η οποία υπόκειται σε μηχανισμό περιοδικής προσαρμογής) μπορεί να θεωρείται ακόμα κατάλληλη μορφή για τα μέτρα. Καθώς συνδέεται με τον μηχανισμό προσαρμογής, η ΕΤΕ θα πρέπει να διατηρηθεί στα σημερινά της επίπεδα ώστε να αποφευχθεί κάθε παρεμβολή στην τρέχουσα μερική ενδιάμεση επανεξέταση, σε όλη τη διάρκειά της.
            
         
               (26)
            
            
               Η κοινοποίηση του CCCME διαβιβάστηκε σε όλα τα ενδιαφερόμενα μέρη ώστε να τους δώσει τη δυνατότητα να ασκήσουν τα δικαιώματα υπεράσπισής τους όσον αφορά τη διατήρηση της ΕΤΕ στο υφιστάμενο επίπεδό της κατά τη διάρκεια της ενδιάμεσης επανεξέτασης που αναφέρεται στην αιτιολογική σκέψη 22.
            
         2.   Γραπτές παρατηρήσεις και ακροάσεις
   
   
               (27)
            
            
               Ένα ενδιαφερόμενο μέρος ισχυρίστηκε ότι η πρόταση του CCCME αποτελεί παραβίαση των διατάξεων της ανάληψης υποχρεώσεων, οι οποίες προβλέπουν ότι τυχόν αλλαγές στην ανάληψη υποχρεώσεων πρέπει να διενεργούνται μέσω ενδιάμεσης επανεξέτασης, στη διάρκεια της οποίας παραμένουν σε ισχύ όλες οι διατάξεις της ανάληψης υποχρεώσεων. Το εν λόγω μέρος ισχυρίστηκε ακόμα ότι ο μηχανισμός προσαρμογής είναι αυτόματος και ότι δεν υπάρχει πρακτικός λόγος να διατηρηθεί η ΕΤΕ στο σημερινό της επίπεδο εν αναμονή του αποτελέσματος της τρέχουσας ενδιάμεσης επανεξέτασης.
            
         
               (28)
            
            
               Η Επιτροπή σημειώνει κατά πρώτον και κύριο λόγο ότι η ρήτρα της ανάληψης υποχρεώσεων στην οποία αναφέρθηκε το εν λόγω ενδιαφερόμενο μέρος εξαιρεί ρητά από το πεδίο εφαρμογής της τις διατάξεις περί προσαρμογής.
            
         
               (29)
            
            
               Επιπλέον, εκείνο που όντως έχει αυτόματο χαρακτήρα από τον σχεδιασμό του, είναι η λειτουργία του συστήματος προσαρμογής της ΕΤΕ. Η τρέχουσα ενδιάμεση επανεξέταση σχετικά με τη μορφή των μέτρων αγγίζει τον πυρήνα του υπάρχοντος μέτρου αλλά ο στόχος της καθαυτός δεν είναι να αναθεωρήσει το περιεχόμενο της ανάληψης υποχρεώσεων. Όλες οι διατάξεις της ανάληψης υποχρεώσεων παραμένουν σε ισχύ. Ο αυτόματος χαρακτήρας της λειτουργίας του μηχανισμού προσαρμογής δεν εμποδίζει ένα ενδιαφερόμενο μέρος που πρότεινε την ανάληψη υποχρεώσεων να ζητήσει τροποποίηση, πόσο μάλλον μια προσωρινή τροποποίηση. Η τροποποίηση είναι απλώς και μόνον η προσωρινή διατήρηση της ΕΤΕ στο σημερινό επίπεδό της εν αναμονή του αποτελέσματος της ενδιάμεσης επανεξέτασης σχετικά με τη μορφή των μέτρων.
            
         
               (30)
            
            
               Το ενδιαφερόμενο μέρος επίσης αναφέρθηκε σε έρευνα επανεξέτασης η οποία κατέληξε στην έκδοση από την Επιτροπή του εκτελεστικού κανονισμού (ΕΕ) 2016/12 (28). Ωστόσο, η εν λόγω επανεξέταση είχε ζητηθεί από ένα τρίτο μέρος εξωτερικό ως προς την ανάληψη υποχρεώσεων, και αποσκοπούσε στη διερεύνηση εναλλακτικής τιμής αναφοράς για τον μηχανισμό προσαρμογής (δευτερεύουσα, όχι άμεσα λειτουργική, επιλογή). Η τρέχουσα ενδιάμεση επανεξέταση εστιάζεται στην ανάγκη για επανεξέταση καθαυτής της μορφής των μέτρων. Τέλος, η Επιτροπή υπογραμμίζει ότι, σε μια άλλη περίπτωση, η ΕΤΕ είχε διατηρηθεί στο ίδιο επίπεδο (29) μέχρι να εκδοθεί η διευκρινιστική εκτελεστική απόφαση 2014/657/ΕΕ.
            
         
               (31)
            
            
               Βάσει των ανωτέρω, οι ισχυρισμοί του ενδιαφερόμενου μέρους απορρίπτονται.
            
         3.   Αποδοχή της διατήρησης της ΕΤΕ στο υφιστάμενο επίπεδο για όλη τη διάρκεια της τρέχουσας ενδιάμεσης επανεξέτασης
   
   
               (32)
            
            
               Συνεπώς, βάσει της κοινοποίησης των παραγωγών-εξαγωγέων και του CCCME, η Επιτροπή θεωρεί σκόπιμο να αποδεχθεί το προτεινόμενο πάγωμα της ΕΤΕ έως ότου ολοκληρωθεί η τρέχουσα μερική ενδιάμεση επανεξέταση που αναφέρεται στην αιτιολογική σκέψη 22 και να κλείσει τις διαβουλεύσεις με τους παραγωγούς-εξαγωγείς και με το CCCME,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γίνεται δεκτή η πρόταση διατήρησης της ΕΤΕ στο επίπεδο που ισχύει τον Μάρτιο του 2017 για την ανάληψη υποχρεώσεων που έχουν δεχθεί οι παραγωγοί-εξαγωγείς, οι οποίοι απαριθμούνται στο παράρτημα της εκτελεστικής απόφασης 2013/707/ΕΕ, όπως αυτή έχει τροποποιηθεί στη συνέχεια, από κοινού με το Εμπορικό Επιμελητήριο της Κίνας για τις εισαγωγές και εξαγωγές μηχανημάτων και ηλεκτρονικών προϊόντων, στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας εν αναμονή της ολοκλήρωσης της μερικής ενδιάμεσης επανεξέτασης που κίνησε η Επιτροπή (30).
   Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 30 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 30.6.2016, σ. 21.
   
      (2)  ΕΕ L 176 της 30.6.2016, σ. 55.
   
      (3)  ΕΕ L 152 της 5.6.2013, σ. 5.
   
      (4)  ΕΕ L 209 της 3.8.2013, σ. 26.
   
      (5)  ΕΕ L 209 της 3.8.2013, σ. 1.
   
      (6)  ΕΕ L 325 της 5.12.2013, σ. 1.
   
      (7)  ΕΕ L 325 της 5.12.2013, σ. 66.
   
      (8)  ΕΕ L 325 της 5.12.2013, σ. 214.
   
      (9)  ΕΕ L 270 της 11.9.2014, σ. 6.
   
      (10)  ΕΕ L 139 της 5.6.2015, σ. 30.
   
      (11)  ΕΕ L 218 της 19.8.2015, σ. 1.
   
      (12)  ΕΕ L 295 της 12.11.2015, σ. 23.
   
      (13)  ΕΕ C 405 της 5.12.2015, σ. 8.
   
      (14)  ΕΕ C 405 της 5.12.2015, σ. 20.
   
      (15)  ΕΕ C 405 της 5.12.2015, σ. 33.
   
      (16)  ΕΕ L 23 της 29.1.2016, σ. 47.
   
      (17)  ΕΕ L 37 της 12.2.2016, σ. 76.
   
      (18)  ΕΕ L 37 της 12.2.2016, σ. 56.
   
      (19)  ΕΕ L 170 της 29.6.2016, σ. 5.
   
      (20)  ΕΕ L 222 της 17.8.2016, σ. 10.
   
      (21)  ΕΕ L 228 της 23.8.2016, σ. 16.
   
      (22)  ΕΕ L 308 της 16.11.2016, σ. 8.
   
      (23)  ΕΕ L 333 της 8.12.2016, σ. 4.
   
      (24)  ΕΕ L 56 της 3.3.2017, σ. 1.
   
      (25)  ΕΕ L 56 της 3.3.2017, σ. 131.
   
      (26)  ΕΕ C 67 της 3.3.2017, σ. 16.
   
      (27)  ΕΕ L 71 της 16.3.2017, σ. 5.
   
      (28)  ΕΕ L 4 της 7.1.2016, σ. 1.
   
      (29)  Επιστολή της 13ης Ιουνίου 2014, διαθέσιμη για έλεγχο από τα ενδιαφερόμενα μέρη.
   
      (30)  ΕΕ C 67 της 3.3.2017, σ. 16.